B4-0884, 0899, 0902, 0912 και 0928/95

Ψήφισμα σχετικά με την πολυφωνία και τη συγκέντρωση των μέσων μαζικής ενημέρωσης

Το Ευρωπαϊκό Κοινοβούλιο,

- υπενθυμίζοντας το ψήφισμά του της 20ης Ιανουαρίου 1994 σχετικά με την Πράσινη Βίβλο της Επιτροπής «Πολυφωνία και συγκέντρωση των μέσων μαζικής ενημέρωσης στην εσωτερική αγορά» ((ΕΕ C 44 της 14.2.1994, σ. 177)), το ψήφισμά του της 27ης Οκτωβρίου 1994 σχετικά με τη συγκέντρωση των μέσων ενημέρωσης και την πολυφωνία ((ΕΕ C 323 της 21.9.1994, σ. 157)), με τα οποία ζητεί από την Επιτροπή να παρουσιάσει πρόταση οδηγίας, καθώς και το ψήφισμά του της 16ης Φεβρουαρίου 1995 σχετικά με την κοινωνία της πληροφορίας ((ΕΕ C 56 της 6.3.1995, σ. 97)),

Α. λαμβάνοντας υπόψη ότι ολοκληρώθηκε η δεύτερη φάση διαβουλεύσεων που διεξήγαγε η Επιτροπή βάσει της Πράσινης Βίβλου, με στόχο την έγκριση οδηγίας που θα ευνοεί την σύγκλιση των εθνικών νομοθεσιών στον τομέα αυτό,

Β. λαμβάνοντας υπόψη τη σημασία που έχει προσλάβει το πρόβλημα της συγκέντρωσης των μέσων μαζικής ενημέρωσης στην πολιτική συζήτηση όλων των κρατών μελών, ιδιαίτερα όσον αφορά τις εγγυήσεις δημοκρατίας και ανεξαρτησίας των μέσων μαζικής ενημέρωσης,

Γ. λαμβάνοντας υπόψη τις αρνητικές συνέπειες μιας κοινωνίας της πληροφορίας που υπόκειται στις δυνάμεις της αγοράς και μόνον, καθώς και την ανάγκη να ληφθούν υπόψη οι πολιτισμικές, ηθικές, κοινωνικές και πολιτικές προεκτάσεις,

1. εκφράζει τη λύπη του για το γεγονός ότι η Επιτροπή δεν έχει ακόμη παραπέμψει στο Κοινοβούλιο την τροποποιημένη πρόταση οδηγίας ΕΟΚ 89/552[semigr ]

2. αναμένει με ανυπομονησία τα αποτελέσματα της δεύτερης φάσης της διαβούλευσης σχετικά με την Πράσινη Βίβλο «Πολυφωνία και συγκέντρωση των μέσων μαζικής ενημέρωσης στην εσωτερική αγορά»[semigr ]

3. φρονεί ότι η ανομοιομορφία των εθνικών νομοθεσιών όσον αφορά την συγκέντρωση των μέσων μαζικής ενημέρωσης μπορεί να παραβλάψει τη λειτουργία της εσωτερικής αγοράς, και ιδιαίτερα την κυκλοφορία των υπηρεσιών και την ελευθερία εγκατάστασης, και επιδοκιμάζει κάθε πρωτοβουλία που στοχεύει στην σύγκλιση των εθνικών αυτών ρυθμίσεων[semigr ]

4. εκφράζει την επιθυμία οι πρωτοβουλίες που θα προταθούν από την Επιτροπή να εξασφαλίζουν ένα σταθερό νομικό πλαίσιο στον τομέα των μέσων μαζικής ενημέρωσης, πάντα στο πλαίσιο της κοινωνίας της πληροφορίας στο σύνολό της, εξασφαλίζοντας ίσο επίπεδο προστασίας της πολυφωνίας στα κράτη μέλη και επιτρέποντας, ταυτόχρονα, στους επιχειρηματίες του κλάδου να εκμεταλλεύονται τις ευκαιρίες που δημιουργεί η εσωτερική αγορά[semigr ]

5. θεωρεί ουσιαστικής σημασίας την ισόρροπη κατανομή των εσόδων κάθε είδους, προκειμένου να προστατευθούν η πολλαπλότητα και η ποικιλία των μέσων ενημέρωσης[semigr ]

6. καλεί τα κράτη μέλη να ενισχύσουν ή να εκσυγχρονίσουν την νομοθεσία τους στον τομέα αυτό, προκειμένου να αυξηθεί η αποτελεσματικότητά της, να αποφευχθούν οι δεσπόζουσες θέσεις και να εξασφαλισθεί ο σεβασμός των κανόνων ανταγωνισμού, λαμβανομένων υπόψη όλων των φαινομένων συγκέντρωσης[semigr ]

7. υπενθυμίζει την προσήλωσή του στην έννοια της δημόσιας υπηρεσίας στον οπτικοακουστικό τομέα, στις υποχρεώσεις για εσωτερική πολυφωνία των δημόσων ραδιοτηλεοπτικών σταθμών, καθώς και στον ειδικό ρόλο που θα πρέπει να διαδραματίσει ο τομέας αυτός και θεωρεί σημαντικό τον σεβασμό του συγκεκριμένου ρόλου[semigr ]

8. υπενθυμίζει ότι οι δημόσιες αρχές έχουν υποχρέωση να εγγυώνται αποτελεσματικά την άσκηση της ελευθερίας έκφρασης και τον σεβασμό της πολυφωνίας[semigr ]

9. ζητεί από την Επιτροπή να προτείνει, από κοινού με τα ενδιαφερόμενα μέρη, πρόγραμμα δράσης για την προώθηση της πολυφωνίας στα μέσα ενημέρωσης, με στόχο την εκπόνηση ενός κώδικα συμπεριφοράς των μέσων ενημέρωσης στην Ευρώπη (συμπεριλαμβανομένων των χωρών της Κεντρικής και Ανατολικής Ευρώπης) ώστε να διαφυλαχθεί η επαγγελματική δεοντολογία και να κατοχυρωθεί η ανεξαρτησία της ενημέρωσης και των δημοσιογράφων[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.